અમેરિકામાં 10 વર્ષના ટ્રેઝરી બોન્ડના યીલ્ડ સુધરીને 3 ટકા વળતર આપતાં થયાં છે એ ઉપરાંત ડોલરમાં પણ એક દિવસના વિરામ પછી ફરી તેજી આવવાથી સોનામાં નરમાઇ હતી. ક્રૂડતેલના ભાવ વધી રહ્યા છે તેના કારણે ફુગાવો વધી જશે એટલે ફેડ વ્યાજદર વધારો કરવાની દિશામાં ફરીથી વિચારવા લાગશે તેમ સૌ વિચારી રહ્યા છે. અમેરિકામાં ફુગાવો 2 ટકા કરતાં વધારે ઉપર જાય તો ફેડ વ્યાજદર અંગે મજબૂત નિર્ણય લઇ શકશે. જોકે અત્યારે તો હજુ જો અને તોની સ્થિતિ છે. જૂનની બેઠકમાં ફેડ શું નિર્ણય કરે છે તે મહત્ત્વનું છે.